title: 2013/337/EÚ: Rozhodnutie zástupcov vlád členských štátov z  26. júna 2013 , ktorým sa vymenúvajú sudcovia Všeobecného súdu

text:
               29.6.2013

               SK

               Úradný vestník Európskej únie

               L 179/93

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 26. júna 2013,
   ktorým sa vymenúvajú sudcovia Všeobecného súdu
   (2013/337/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 160a ods. 1,
   keďže:

               (1)

               Funkčné obdobie trinástich sudcov Všeobecného súdu sa skončí 31. augusta 2013. Je namieste pristúpiť k novým vymenovaniam sudcov na obdobie od 1. septembra 2013 do 31. augusta 2019.

               (2)

               Páni Guido BERARDIS, Eugène BUTTIGIEG a Carl WETTER boli navrhnutí na opätovné vymenovanie do ich funkcií.

               (3)

               Páni Anthony COLLINS, Stéphane GERVASONI a Ignacio ULLOA RUBIO boli navrhnutí ako kandidáti na voľné miesta sudcov Všeobecného súdu.

               (4)

               Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti pánov Guida BERARDISA, Eugèna BUTTIGIEGA, Anthonyho COLLINSA, Stéphana GERVASONIHO, Ignacia ULLOU RUBIA a Carla WETTERA vykonávať funkcie sudcov Všeobecného súdu,

         PRIJALI TOTO ROZHODNUTIE:
   Článok 1
   Za sudcov Všeobecného súdu sa týmto na obdobie od 1. septembra 2013 do 31. augusta 2019 vymenúvajú:

               —

               pán Guido BERARDIS

               —

               pán Eugène BUTTIGIEG

               —

               pán Anthony COLLINS

               —

               pán Stéphane GERVASONI

               —

               pán Ignacio ULLOA RUBIO

               —

               pán Carl WETTER

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 26. júna 2013

            predseda

         R. MONTGOMERY


title: Rozhodnutie Politického a bezpečnostného výboru (SZBP) 2015/247 z  10. februára 2015 o vymenovaní veliteľa policajnej misie Európskej únie v Afganistane (EUPOL AFGHANISTAN/1/2015)

text:
               17.2.2015

               SK

               Úradný vestník Európskej únie

               L 41/24

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/247
   z 10. februára 2015
   o vymenovaní veliteľa policajnej misie Európskej únie v Afganistane (EUPOL AFGHANISTAN/1/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2010/279/SZBP z 18. mája 2010 o policajnej misii Európskej únie v Afganistane (EUPOL Afghanistan) (1), a najmä na jeho článok 10 ods. 1,
   keďže:

               (1)

               Podľa článku 10 ods. 1 rozhodnutia 2010/279/SZBP Rada oprávnila Politický a bezpečnostný výbor v súlade s článkom 38 tretím odsekom zmluvy prijímať príslušné rozhodnutia na účely politickej kontroly a strategického usmerňovania misie EUPOL Afghanistan, čo zahŕňa rozhodnutie o vymenovaní veliteľa misie.

               (2)

               Rada 17. decembra 2014 prijala rozhodnutie 2014/922/SZBP (2) o predĺžení trvania misie EUPOL AFGHANISTAN do 31. decembra 2016.

               (3)

               Vysoká predstaviteľka Únie pre zahraničné veci a bezpečnostnú politiku navrhla vymenovať pani Piu STJERNVALL za veliteľku misie EUPOL AFGHANISTAN od 16. februára 2015 do 31. decembra 2015,

         PRIJAL TOTO ROZHODNUTIE:
   Článok 1
   Pani Pia STJERNVALL sa týmto vymenúva za veliteľku misie EUPOL AFGHANISTAN od 16. februára 2015 do 31. decembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 10. februára 2015

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 123, 19.5.2010, s. 4.

      (2)  Rozhodnutie Rady 2014/922/SZBP zo 17. decembra 2014, ktorým sa mení rozhodnutie 2010/279/SZBP o policajnej misii Európskej únie v Afganistane (EUPOL AFGHANISTAN) a ktorým sa predlžuje jeho účinnosť (Ú. v. EÚ L 363, 18.12.2014, s. 152).


title: Rozhodnutie Stáleho výboru štátov EZVO č. 1/2016/SC z 28. apríla 2016 o rozdelení vnútorných nákladov [2016/1660]

text:
               15.9.2016

               SK

               Úradný vestník Európskej únie

               L 247/27

         ROZHODNUTIE STÁLEHO VÝBORU ŠTÁTOV EZVO
   č. 1/2016/SC
   z 28. apríla 2016
   o rozdelení vnútorných nákladov [2016/1660]
   STÁLY VÝBOR ŠTÁTOV EZVO
   ROZHODOL TAKTO:
   Článok 1
   Príspevky Islandu, Lichtenštajnska a Nórska (ďalej len „štáty EZVO“) na finančný mechanizmus EHP na obdobie rokov 2014 – 2021 sa rozdelia na sedem ročných tranží, ktorých výška sa určí podľa článku 2.
   Článok 2
   1.   Príspevky štátov EZVO na finančný mechanizmus EHP na obdobie rokov 2014 – 2021 sa stanovia na základe ich hrubého domáceho produktu (HDP).
   2.   Príspevok každého štátu EZVO za určitý finančný rok t sa stanoví na základe dostupných údajov o HDP za rok t – 2 a jeho výška zodpovedá podielu HDP daného štátu (za rok t – 2) na celkovom HDP štátov EZVO (za rok t – 2).
   3.   Príslušné údaje o HDP, na ktorých bude príspevok za určitý rok t založený, poskytnú všetky štáty EZVO každoročne do 1. marca. Tieto údaje sa budú týkať roku t – 2.
   4.   Príspevky sú vyjadrené v eurách.
   Článok 3
   Pristúpenie štátu EZVO k EÚ nemá vplyv na jeho povinnosť prispievať na finančný mechanizmus EHP na obdobie rokov 2014 – 2021 v súlade s týmto rozhodnutím.
   Článok 4
   Toto rozhodnutie nadobudne účinnosť v deň nadobudnutia platnosti alebo v deň predbežného vykonávania právneho aktu, ktorým sa zriaďuje finančný mechanizmus EHP na obdobie rokov 2014 – 2021.
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 28. apríla 2016

            Za stály výbor

            predseda

         Kurt JÄGER

            generálny tajomník

         Kristinn F. ÁRNASON

      PRÍLOHA
      Stály výbor súhlasí, aby sa pred ukončením prípadných rokovaní o finančných príspevkoch na obdobie po roku 2021, zameraných na znižovanie hospodárskych a sociálnych rozdielov v EHP, preskúmal mechanizmus rozdelenia nákladov vzhľadom na zmenu z HDP na HND ako základu pre výpočet.


title: Rozhodnutie Rady z 27. marca 2017, ktorým sa obnovuje riadiaca rada Európskeho strediska pre rozvoj odborného vzdelávania

text:
               31.3.2017

               SK

               Úradný vestník Európskej únie

               C 101/4

         ROZHODNUTIE RADY
   z 27. marca 2017,
   ktorým sa obnovuje riadiaca rada Európskeho strediska pre rozvoj odborného vzdelávania
   (2017/C 101/06)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na nomináciu predloženú portugalskou vládou,
   keďže:

               (1)

               Rada rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pani Isildy FERNANDESOVEJ je pre Portugalsko k dispozícii jedno miesto člena v riadiacej rade Európskeho strediska pre rozvoj odborného vzdelávania v kategórii zástupcov vlád.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA VLÁD:

               PORTUGALSKO

               Pán Fernando CATARINO JOSÉ

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Bruseli 27. marca 2017

            Za Radu

            predseda

         C. ABELA

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


Dôležité právne oznámenie

|

2013/362/EÚ: Rozhodnutie Európskej centrálnej banky z  21. júna 2013 o splatení základného imania Európskej centrálnej banky národnými centrálnymi bankami mimo eurozóny (ECB/2013/20)

Úradný vestník L 187 , 06/07/2013 S. 0025 - 0026

		Rozhodnutie Európskej centrálnej bankyz 21. júna 2013o splatení základného imania Európskej centrálnej banky národnými centrálnymi bankami mimo eurozóny(ECB/2013/20)(2013/362/EÚ)GENERÁLNA RADA EURÓPSKEJ CENTRÁLNEJ BANKY,so zreteľom na Štatút Európskeho systému centrálnych bánk a Európskej centrálnej banky (ďalej len "štatút ESCB"), a najmä na jeho článok 47,keďže:(1) V článku 47 štatútu ESCB sa ustanovuje, že národné centrálne banky členských štátov, pre ktoré platí výnimka (ďalej len "národné centrálne banky mimo eurozóny"), nemusia splácať svoje upísané základné imanie, pokiaľ Generálna rada kvalifikovanou väčšinou predstavujúcou aspoň dve tretiny upísaného základného imania Európskej centrálnej banky (ECB) a najmenej polovicu podielnikov nerozhodne, že sa musí splatiť minimálne percento ako príspevok na prevádzkové náklady ECB.(2) V článku 1 rozhodnutia ECB/2010/28 z 13. decembra 2010 o splatení základného imania Európskej centrálnej banky národnými centrálnymi bankami mimo eurozóny [1] sa ustanovuje, že každá národná centrálna banka (NCB) mimo eurozóny splatí 3,75 % svojho podielu na upísanom základnom imaní ECB s účinnosťou od 29. decembra 2010.(3) Vzhľadom na to, že 1. júla 2013 pristúpi Chorvátsko k Európskej únii a jeho národná centrálna banka, Hrvatska narodna banka, sa stane súčasťou ESCB, v rozhodnutí ECB/2013/17 z 21. júna 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky [2] sa v súlade s článkom 29.1 štatútu ESCB ustanovuje kľúč na upisovanie základného imania ECB (ďalej len "kľúč základného imania") a s účinnosťou od 1. júla 2013 sa ustanovujú nové vážené podiely pridelené každej centrálnej banke Únie v kľúči základného imania (ďalej len "vážené podiely v kľúči základného imania").(4) Od 1. júla 2013 bude upísané základné imanie ECB 10825007069,61 EUR.(5) Rozšírený kľúč základného imania si vyžaduje prijatie nového rozhodnutia ECB, ktorým sa s účinnosťou od 1. júla 2013 zruší rozhodnutie ECB/2010/28 a určí sa percento upísaného základného imania ECB, ktoré sú národné centrálne banky mimo eurozóny povinné splatiť s účinnosťou od 1. júla 2013.(6) V súlade s článkom 3.5 rokovacieho poriadku Generálnej rady Európskej centrálnej banky [3] mal guvernér Hrvatska narodna banka možnosť predložiť svoje pripomienky k tomuto rozhodnutiu pred jeho prijatím,PRIJALA TOTO ROZHODNUTIE:Článok 1Výška a forma upísaného a splateného základného imaniaKaždá NCB mimo eurozóny splatí 3,75 % svojho podielu na upísanom základnom imaní ECB s účinnosťou od 1. júla 2013. S prihliadnutím na nové vážené podiely v kľúči základného imania uvedené v článku 2 rozhodnutia ECB/2013/17, každá NCB mimo eurozóny má upísaný a splatený podiel na základnom imaní v celkovej výške uvedenej vedľa jej názvu v tejto tabuľke:(EUR) |NCB mimo eurozóny | Upísané základné imanie k 1. júlu 2013 | Splatené základné imanie k 1. júlu 2013 |Българска народна банка (Bulharská národná banka) | 93571361,11 | 3508926,04 |Česká národní banka | 157384777,79 | 5901929,17 |Danmarks Nationalbank | 159712154,31 | 5989205,79 |Hrvatska narodna banka | 64354667,03 | 2413300,01 |Latvijas Banka | 29682169,38 | 1113081,35 |Lietuvos bankas | 44306753,94 | 1661503,27 |Magyar Nemzeti Bank | 148735597,14 | 5577584,89 |Narodowy Bank Polski | 525889668,45 | 19720862,57 |Banca Națională a României | 264660597,84 | 9924772,42 |Sveriges riksbank | 244775059,86 | 9179064,74 |Bank of England | 1562265020,29 | 58584938,26 |Článok 2Úprava splateného základného imania1. Vzhľadom na to, že všetky národné centrálne banky mimo eurozóny (okrem Hrvatska narodna banka) už splatili 3,75 % svojho podielu na upísanom základnom imaní ECB platného k 30. júnu 2013 podľa rozhodnutia ECB/2010/28, každá nich podľa potreby buď prevedie dodatočnú sumu na ECB, alebo jej ECB vráti sumu tak, aby sa dosiahli sumy uvedené v treťom stĺpci tabuľky v článku 1.2. Hrvatska narodna banka prevedie na ECB sumu uvedenú pri jej názve v treťom stĺpci tabuľky v článku 1.3. Všetky prevody podľa tohto článku sa uskutočnia v súlade s rozhodnutím ECB/2013/18 z 21. júna 2013 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania [4].Článok 3Nadobudnutie účinnosti a zrušovacie ustanovenie1. Toto rozhodnutie nadobúda účinnosť 1. júla 2013.2. Rozhodnutie ECB/2010/28 sa zrušuje s účinnosťou od 1. júla 2013.3. Odkazy na rozhodnutie ECB/2010/28 sa považujú za odkazy na toto rozhodnutie.Vo Frankfurte nad Mohanom 21. júna 2013Prezident ECBMario Draghi[1] Ú. v. EÚ L 11, 15.1.2011, s. 56.[2] Pozri stranu 15 tohto úradného vestníka.[3] Rozhodnutie ECB/2004/12 zo 17. júna 2004, ktorým sa prijíma rokovací poriadok Generálnej rady Európskej centrálnej banky (Ú. v. EÚ L 230, 30.6.2004, s. 61).[4] Pozri stranu 17 tohto úradného vestníka.--------------------------------------------------


title: 2005/795/ES: Rozhodnutie Rady zo 7. novembra 2005, ktorým sa nahrádzajú členovia výboru Európskeho sociálneho fondu

text:
               17.11.2005

               SK

               Úradný vestník Európskej únie

               L 300/61

         ROZHODNUTIE RADY
   zo 7. novembra 2005,
   ktorým sa nahrádzajú členovia výboru Európskeho sociálneho fondu
   (2005/795/ES)
   RADA EURÓPSKEJ ÚNIE,
   so zreteľom na nariadenie Rady (ES) č. 1260/1999 o všeobecných ustanoveniach o štrukturálnych fondoch (1), a najmä na jeho článok 49,
   so zreteľom na rozhodnutie Rady z 24. septembra 2004, ktorým sa vymenúvajú členovia a náhradníci výboru uvedeného v článku 147 Zmluvy o ES (2),
   so zreteľom na návrh Komisie,
   keďže:

               (1)

               Rada na návrh Komisie prijala 24. septembra 2004 rozhodnutie vymenovať na obdobie do 30. apríla 2007 členov a náhradníkov výboru Európskeho sociálneho fondu.

               (2)

               Medzičasom sa v dôsledku odstúpení uvoľnili určité miesta.

               (3)

               Na uvoľnené miesta vo výbore Európskeho sociálneho fondu je potrebné vymenovať členov,

         ROZHODLA TAKTO:
   Jediný článok
   Osoby, ktorých mená sú uvedené v prílohe, sa vymenúvajú za členov výboru Európskeho sociálneho fondu na uvedený zvyšný čas funkčného obdobia, t. j. do 30. apríla 2007.

      V Bruseli 7. novembra 2005

            Za Radu

            predseda

         J. STRAW

      (1)  Ú. v. ES L 161, 26.6.1999, s. 1.

      (2)  Ú. v. EÚ C 252, 12.10.2005, s. 1.
   PRÍLOHA

               Členský štát

               Zástupca

               Člen

               Meno

               Ako náhrada za

               Belgicko

               vláda

               člen

               Günther MATTHEUSSENS

               Dominik ROLAND

               Česká republika

               vláda

               člen

               Čestmír SAJDA

               František KONÍČEK

               vláda

               náhradník

               Markéta PĚCHOUČKOVÁ

               Tomáš KUCHTÍK

               zamestnávatelia

               člen

               Josef FORNŮSEK

               Jiří KOHOUTEK

               Dánsko

               zamestnávatelia

               člen

               Lise PONTOPPIDAN

               Lise SKANTING

               zamestnanci

               náhradník

               Poul HANSEN

               Tyge GROES

               Nemecko

               zamestnanci

               člen

               Hans-Detlev KÜLLER

               Jochen LAUX

               Estónsko

               vláda

               člen

               Merlin ORGLA

               Kertu SAKS

               vláda

               náhradník

               Mari VÄLI

               Merlin ORGLA

               Grécko

               vláda

               člen

               Georgios ZERVOS

               Anna DALAPORTA

               vláda

               člen

               Dimitrios KYROUSIS

               Magas KONSTANTINOS

               vláda

               náhradník

               —

               Ourania ANTHOPOULOU (1)

               Španielsko

               vláda

               člen

               —

               Gonzalo GÓMEZ DE VILLALOBOS (1)

               vláda

               náhradník

               Carlos GARCIA de CORTAZAR

               Miguel COLINA ROBLEDO

               zamestnanci

               člen

               Ana HERMOSO CANOURA

               Ana HERMOSO (2)

               Francúzsko

               zamestnávatelia

               náhradník

               Gaetan BEZIER

               Alexandra DENIS

               Írsko

               vláda

               člen

               Vincent LANDERS

               William PARNELL

               Taliansko

               vláda

               člen

               Vera MARINCIONI

               Aviana BULGARELLI

               zamestnávatelia

               člen

               Bruno SCAZZOCCHIO

               Claudio GENTILI

               zamestnávatelia

               člen

               Ilaria DI CROCE

               Eleonora PISICCHIO

               Cyprus

               zamestnanci

               náhradník

               Diomides DIOMIDOUS

               Diomedes DIOMEDOUS (2)

               Lotyšsko

               zamestnanci

               člen

               Linda ROMELE

               Iveta OZOLA

               Litva

               zamestnávatelia

               člen

               Vaidotas LEVICKIS

               Vaidotas LEVICKAS (2)

               zamestnávatelia

               náhradník

               Marija ZOKAITE

               Laura SIRVYDIENE

               Maďarsko

               vláda

               člen

               Judit TÖRÖKNE RÓZSA

               Judit RÓZSA (2)

               Malta

               vláda

               náhradník

               Robert TABONE

               Sue VELLA

               zamestnanci

               náhradník

               Anthony MICALLEF DEBONO

               Charles MAGRO

               Poľsko

               zamestnávatelia

               člen

               Jacek STRZELECKI

               Andrzej JANKOWSKI

               Portugalsko

               vláda

               náhradník

               Ramiro RIBEIRO DE ALMEIDA

               José REALINHO DE MATOS

               zamestnanci

               člen

               Georges CASULA

               Eugénio Oscar GARCIA DA ROSA

               Slovinsko

               vláda

               člen

               Neva MAHER

               Staša BALOH-PLAHUTNIK

               vláda

               člen

               Vesna MILETIČ

               Nastja STERGAR

               Slovensko

               vláda

               člen

               Ján RUDOLF

               Andrea KOSTOLNÁ

               zamestnávatelia

               člen

               Viola KROMEROVÁ

               Daniel HRDINA

               zamestnávatelia

               náhradník

               Peter MOLNÁR

               Viola KROMEROVÁ

               zamestnanci

               náhradník

               Naile PROKESOVÁ

               Margita ANČICOVÁ

               Fínsko

               zamestnávatelia

               náhradník

               Mikko RÄSÄNEN

               Jukka AHTELA

               zamestnanci

               člen

               Tom HOLMROOS

               Mervi HUUSKONEN

               Švédsko

               vláda

               člen

               Johannes WIKMAN

               Ingmar PAULSSON

               zamestnanci

               člen

               Erika BERNDT

               Erika KJELLSTRAND (2)

               Spojené kráľovstvo

               zamestnávatelia

               člen

               Neil CARBERRY

               Antony THOMPSON

      (1)  V súčasnosti nie sú nahradení.

      (2)  Oprava predchádzajúceho rozhodnutia.


title: Rozhodnutie Rady (EÚ) 2015/1036 zo 7. mája 2015 o podpise v mene Európskej únie a predbežnom vykonávaní Dohody medzi Európskou úniou a Samojským nezávislým štátom o zrušení vízovej povinnosti pri krátkodobých pobytoch

text:
               3.7.2015

               SK

               Úradný vestník Európskej únie

               L 173/55

         ROZHODNUTIE RADY (EÚ) 2015/1036
   zo 7. mája 2015
   o podpise v mene Európskej únie a predbežnom vykonávaní Dohody medzi Európskou úniou a Samojským nezávislým štátom o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Nariadením Európskeho parlamentu a Rady (EÚ) č. 509/2014 (1) sa odkaz na Samojský nezávislý štát presunul z prílohy I do prílohy II nariadenia Rady (ES) č. 539/2001 (2).

               (2)

               Uvedený odkaz na Samojský nezávislý štát je doplnený poznámkou pod čiarou, v ktorej sa uvádza, že oslobodenie od vízovej povinnosti sa uplatňuje od dátumu nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.

               (3)

               Rada prijala 9. októbra 2014 rozhodnutie, ktorým poverila Komisiu, aby začala rokovať so Samojským nezávislým štátom o uzavretí Dohody medzi Európskou úniou a Samojským nezávislým štátom o zrušení vízovej povinnosti pri krátkodobých pobytoch (ďalej len „dohoda“).

               (4)

               Rokovania o dohode sa začali 19. novembra 2014 a boli úspešne zavŕšené 15. decembra 2014 parafovaním dohody prostredníctvom výmeny listov.

               (5)

               V mene Únie by sa mala dohoda podpísať a vyhlásenia pripojené k dohode by sa mali schváliť. Dohoda by sa mala predbežne vykonávať odo dňa jej podpisu až do ukončenia postupov potrebných na jej uzavretie.

               (6)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (7)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Samojským nezávislým štátom o zrušení vízovej povinnosti pri krátkodobých pobytoch (ďalej len „dohoda“) s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Vyhlásenia pripojené k tomuto rozhodnutiu sa schvaľujú v mene Únie.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 4
   Dohoda sa predbežne vykonáva odo dňa jej podpisu (5) až do ukončenia postupov potrebných na jej uzavretie.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 7. mája 2015

            Za Radu

            predseda

         E. RINKĒVIČS

      (1)  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

      (2)  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum podpisu dohody uverejní Generálny sekretariát Rady v Úradnom vestníku Európskej únie.


title: 2013/138/EÚ: Rozhodnutie Rady z  18. marca 2013 , ktorým sa ustanovuje pozícia, ktorá sa má zaujať v mene Európskej únie v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995

text:
               20.3.2013

               SK

               Úradný vestník Európskej únie

               L 77/1

         ROZHODNUTIE RADY
   z 18. marca 2013,
   ktorým sa ustanovuje pozícia, ktorá sa má zaujať v mene Európskej únie v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995
   (2013/138/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
   so zreteľom na návrh Európskej komisie,
   keďže:
   rozhodnutím Rady 96/88/ES (1) sa uzatvoril Dohovor o obchodovaní s obilninami z roku 1995 a jeho platnosť sa pravidelne predlžovala na ďalšie dvojročné obdobia. Platnosť uvedeného dohovoru sa naposledy predĺžila rozhodnutím Medzinárodnej rady pre obilniny v júni 2011, a to do 30. júna 2013. Ďalšie predĺženie je v záujme Únie. Komisia, ktorá zastupuje Úniu v Medzinárodnej rade pre obilniny, by sa preto mala poveriť hlasovať za takéto predĺženie,
   PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Únie v rámci Medzinárodnej rady pre obilniny, je hlasovať za predĺženie platnosti Dohovoru o obchodovaní s obilninami z roku 1995 na ďalšie maximálne dvojročné obdobie.
   Komisia sa týmto poveruje vyjadriť túto pozíciu v rámci Medzinárodnej rady pre obilniny.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 18. marca 2013

            Za Radu

            predseda

         S. COVENEY

      (1)  Ú. v. ES L 21, 27.1.1996, s. 47.


title: Rozhodnutie Komisie z 5. mája 2014 , o vymenovaní ôsmich členov Európskeho poradného výboru pre štatistiku

text:
               8.5.2014

               SK

               Úradný vestník Európskej únie

               C 138/2

         ROZHODNUTIE KOMISIE
   z 5. mája 2014
   o vymenovaní ôsmich členov Európskeho poradného výboru pre štatistiku
   (2014/C 138/02)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 234/2008/ES z 11. marca 2008, ktorým sa zriaďuje Európsky poradný výbor pre štatistiku a ktorým sa zrušuje rozhodnutie Rady 91/116/EHS (1), a najmä na jeho článok 4 ods. 1 písm. a),
   po porade s Radou,
   po porade s Európskym parlamentom,
   keďže:

               (1)

               Európsky poradný výbor pre štatistiku sa skladá z 24 členov.

               (2)

               Podľa článku 4 ods. 1 rozhodnutia č. 234/2008/ES Komisia po porade s Európskym parlamentom a Radou vymenúva osem členov.

               (3)

               Členské štáty poskytli Komisii zoznam kandidátov s príslušnou kvalifikáciou v oblasti štatistiky.

               (4)

               Pri vymenúvaní týchto ôsmich členov sa Komisia snaží zabezpečiť, aby rovnako zastupovali používateľov, respondentov a ďalšie subjekty zainteresované v oblasti štatistiky Spoločenstva (vrátane vedeckej komunity, sociálnych partnerov a občianskej spoločnosti).

               (5)

               Zriaďuje sa zoznam náhradníkov, ktorý sa použije v prípade odstúpenia alebo neočakávanej absencie vymenovaných členov. Pri výbere zo zoznamu náhradníkov sa má zachovať rovnováha medzi rôznymi skupinami používateľov,

         PRIJALA TOTO ROZHODNUTIE:
   Článok 1
   Za členov Európskeho poradného výboru pre štatistiku sa týmto na obdobie piatich rokov vymenúvajú osoby uvedené v prílohe.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 5. mája 2014

            Za Komisiu

            predseda

         José Manuel BARROSO

      (1)  Ú. v. EÚ L 73, 15.3.2008, s. 13.

      PRÍLOHA
      Axel Börsch-Supan
      Maria João Casanova de Araújo e Sá Valente Rosa
      Tasos C. Christofides
      Irena Kotowska
      Frances Ruane
      Lena Sommestad
      Ineke Stoop
      Ildefonso Villàn Criado

         Zoznam náhradníkov

      Asta Manninen
      Audroné Jakaitiene
      Mojca Bavdaž
      Sotiris Nikas
      Roxane Silbermann